PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2002/ZK/1/1/086		                              		 Bratislava  15.05.2002 

	Protimonopolný úrad Slovenskej republiky, odbor dohôd obmedzujúcich súťaž, v  konaní začatom z vlastného podnetu voči  spoločnosti  Electrolux  s. r. o., OZ Husqvarna, Borová Sihoť 211, Podtureň, 033 01 Liptovský Hrádok vo veci dohody obmedzujúcej súťaž podľa § 4 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov   takto

rozhodol:

v zmysle § 32 ods. 2  písm. c) zákona č. 136/2001   Z. z. o ochrane hospodárskej súťaže a o zmene a doplnení zákona Slovenskej národnej rady   č. 347/1990 Zb. o organizácii ministerstiev                a ostatných ústredných orgánov štátnej správy Slovenskej republiky v znení neskorších predpisov   konanie zastavuje, keďže dôvod na konanie nebol daný. 	

Odôvodnenie:

         	Listom zo dňa 11.03.2002, evidovaným pod č. 1159, bol doručený Protimonopolnému úradu Slovenskej republiky, odboru dohôd obmedzujúcich súťaž (ďalej len „úrad“) písomný podnet p. Stanislava Mištíka,  ktorým  upozorňuje úrad na konanie  spoločnosti Electrolux  s. r. o., OZ Husqvarna, Borová Sihoť 211, Liptovský Hrádok (ďalej len „Electrolux s. r. o. OZ Husqvarna“). V zmysle  predmetného oznámenia uvedená spoločnosť dlhodobo obmedzuje hospodársku súťaž, zaväzuje ostatné subjekty k rovnakým  cenám a používa nedovolené postupy  v hospodárskej súťaži proti  ostatným subjektom na trhu. 

	Na základe tohto písomného oznámenia  začal úrad  v zmysle § 25 ods. 2 zákona               č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady   č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov (ďalej len „zákon“)  správne konanie    vo veci  dohody obmedzujúcej súťaž podľa § 4  ods. 1 zákona,  voči  spoločnosti Electrolux s.r.o. OZ Husqvarna. Správne konanie začalo dňom doručenia oznámenia o začatí správneho konania účastníkovi konania listom  č. 1159/PMÚ SR/2002, t. j.  dňa 20.03.2002.
	
	V priebehu konania úrad  na základe podkladov  zaslaných  účastníkom konania, a to   výpisu z Obchodného registra  Okresného  súdu Bratislava I spoločnosti  Electrolux Slovakia      s. r. o., Seberíniho 1, Bratislava (ďalej len „Electrolux Slovakia s. r. o.“) zo dňa 13.11.2001  zistil,  že  Electrolux s. r. o. OZ Husqvarna, presný názov v zmysle výpisu z obchodného registra Electrolux Slovakia       s. r. o., odštepný závod Husqvarna Forest and Garden, so sídlom Borová Sihoť 211, 033 01 Podtureň  je  organizačnou zložkou podnikateľa  Electrolux Slovakia s. r. o. Nakoľko odštepný závod,  ako organizačná zložka  podnikateľa, nemá právnu subjektivitu, nemôže byť účastníkom konania.

	Na základe vyššie uvedeného  úrad  rozhodol tak, ako je uvedené vo výrokovej časti tohto rozhodnutia. 

Poučenie:

	Podľa § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov proti tomuto rozhodnutiu možno podať  rozklad Rade úrade prostredníctvom odboru dohôd obmedzujúcich súťaž do 15 dní  odo dňa doručenia rozhodnutia. Podľa § 61 ods. 1 zákona č. 71/1967 Zb. o správnom konaní včas podaný rozklad má odkladný účinok.

                                                                                 Ing. Ján Šufliarsky
                                                             riaditeľ odboru dohôd obmedzujúcich súťaž 

Rozhodnutie sa doručí:

Electrolux Slovakia s. r. o., odštepný závod Husqvarna Forest and Garden, Borová Sihoť 211,   033 01  Podtureň